stanford-oval/wikipedia huggingface dataset:
ฟรีสไตล์ สตรีท บาสเก็ตบอล
ทีมและตัวละครพิเศษ

ไมอามี่ ฟีนิกซ์ (Miami Phoenix) (ไมอามี รัฐฟลอริดา สหรัฐอเมริกา)
อลิส แอนเดอร์สัน (Alice Anderson) (การ์ด, กัปตันทีม)
ฟรานซิส เคฮิลล์ (Francis Cahill) (ฟอร์เวิร์ด)
ฮาวล์ คาชิน่า (Howl Kachina) (เซนเตอร์)
โยโกฮามะ ช็อคโก้ ชิปส์ (Yokohama Choco Ships) (โยโกฮาม่า ญี่ปุ่น)
ซาฉิ ทาเคนากะ (Sachi Takenaka) (การ์ด, กัปตันทีม)
มิคาโกะ "มิกะ" ซึซึกิ (Mikako "Mika" Suzuki) (ฟอร์เวิร์ด)
โยชิโนะ ไซออนยิ (Yoshino Saionji) (เซนเตอร์)
เวียน ไวส์ ริตเตอร์ (Wien Weiß Ritter) (เวียนนา, ออสเตรีย)
ซิกมุนด์ "ซิก" ฟอน ชอนแบร์ก (Sigmund "Sig" von Schonberg) (การ์ด, กัปตันทีม)
โอฟีเลีย (Ophelia) (ฟอร์เวิร์ด)
เรย์มอนด์ (Raymond) (เซนเตอร์)
ลอสแอนเจลิส โกลด์ บั๊กส์ (Los Angeles Gold Bugs) (ลอสแอนเจลิส รัฐแคลิฟอร์เนีย สหรัฐอเมริกา)
"แมนทิส" ("Mantis") (เซนเตอร์, กัปตันทีม)
"สไปเดอร์" ("Spider") (ฟอร์เวิร์ด)
"ฮันนี่ บี" ("Honey Bee") (การ์ด)
โตเกียว ฟรุ๊ต บาสเก็ต (Tokyo Fruit Basket) (โตเกียว ญี่ปุ่น)
"มิคัง" ("Mikan")
"ริงโงะ" ("Ringo")
"อิฉิโงะ" แอชลีย์ ("Ichigo" Ashley)
ริโอ ฮ็อต คาร์นิวาล (Rio Hot Carnival) (ริโอเดจาเนโร บราซิล)
คาร์เซีย ลอเรนโซ่ (García Lorenzo)
ลิซ่า ซิลวา (Liza Silva)
โคโค่ แมร์รี่ (Coco Marry)
วันเดอร์ ฮัป (Wonder Hup) (สาธารณรัฐเกาหลี), สร้างขึ้นโดยมี "Wonder Girls" เกิร์ลกรุ๊ปเกาหลีเป็นต้นแบบ
โซฮี (Sohee)
ซุนเย (Sun-Ye)
ซุนมี (Sun-Mi)
เยอึน (Ye-Eun)
ยูบิน (Yu-Bin)
คาร่า แคทส์ (KARA Cats) (สาธารณรัฐเกาหลี), สร้างขึ้นโดยมี "คาร่า" เกิร์ลกรุ๊ปเกาหลีเป็นต้นแบบ
กูฮารา (Goo Hara)
ฮันซึงยอน (Han Seungyeon)
กังจียัง (Kang Jiyoung)
นิโคล (Nicole)
พาร์คยูริ (Park Gyuri)
ประเทศที่ให้บริการ

FreeStyle เปิดให้บริการในหลายประเทศด้วยผู้บริการที่แตกต่างกัน
โซน
นานาชาติ - Gamekiss
อเมริกาเหนือ - Sierra Online (ยุติการให้บริการ)
ประเทศ
จีน
อินโดนีเซีย - Gemscool
ญี่ปุ่น - Joycity, Hangame
มาเลเซีย และ สิงคโปร์ - Asiasoft (สิงคโปร์)
ฟิลิปปินส์
สาธารณรัฐเกาหลี - Joycity
รัสเซีย
ไต้หวัน
ไทย - Asiasoft(ไทยยุติให้บริการ)
กระแสตอบรับ

FreeStyle ได้รับคะแนน 6.8 เต็ม 10 จาก IGN แนวทางการเล่นที่สนุกสนานและกราฟิกในรูปแบบแอนิเมชันสีสันสดใสคือจุดเด่นที่สำคัญ แต่ข้อด้อยคืออิสระในการปรับแต่งลักษณะของตัวละคร
แหล่งข้อมูลอื่น

GameKiss (Official Gamekiss Freestyle Street Basketball site) เก็บถาวร 2011-07-11 ที่ เวย์แบ็กแมชชีน (ภาษาอังกฤษ)
(Official Gemscool FreeStyle Street Basketball site) เก็บถาวร 2012-06-22 ที่ เวย์แบ็กแมชชีน (ภาษาอังกฤษ)
(Official Asiasoft FreeStyle Street Basketball site) เก็บถาวร 2017-10-26 ที่ เวย์แบ็กแมชชีน (ภาษาไทย)
ฟองท้องถิ่น

ภาพวาดจินตนาการของศิลปินแสดงถึงฟองท้องถิ่นกับดาวต่างๆ (จากซ้ายไปขวา : ดาวบีเทลจุส ดาวมูร์ซิม ดวงอาทิตย์ และ ดาวแอนทาเรส)
ฟองท้องถิ่น (อังกฤษ: Local Bubble) คือห้วงอวกาศที่ค่อนข้างโปร่งรูปร่างคล้ายนาฬิกาทรายอยู่ในสสารระหว่างดาว กินเนื้อที่กว้างประมาณ 300 ปีแสง และมีความหนาแน่นของไฮโดรเจนไม่มีสี 0.05 อะตอม/ซม.3 หรือประมาณหนึ่งในสิบของความหนาแน่นของมวลสารระหว่างดาว (0.5 อะตอม/ซม.3) และครึ่งหนึ่งของเมฆระหว่างดาวท้องถิ่น (0.1 อะตอม/ซม.3) ก๊าซกระจายร้อนในฟองท้องถิ่นเปล่งรังสีเอกซ์ออกมา
ในฟองท้องถิ่นนี้เต็มไปด้วยพลาสมาอุณหภูมิสูงซึ่งเชื่อว่าน่าจะเป็นส่วนที่หลงเหลืออยู่จากการระเบิดซูเปอร์โนวาที่เกิดขึ้นเมื่อ 2 ล้านถึง 4 ล้านปีมาแล้ว  ซึ่งอาจเป็นเจมินจา หรือแหล่งกำเนิดรังสีแกมมาคนคู่ เป็นพัลซาร์ที่อยู่ 250 พาร์เซ็กจากดวงอาทิตย์ในกลุ่มดาวคนคู่
คำอธิบาย

ระบบสุริยะเคลื่อนตัวอยู่ในบริเวณที่เป็นฟองท้องถิ่นมาแล้วประมาณ 5-10 ล้านปี  ตำแหน่งปัจจุบันของระบบสุริยะอยู่ในเมฆระหว่างดาวท้องถิ่น ซึ่งเป็นย่านเล็กๆ ในฟองท้องถิ่นที่มีความหนาแน่นมากกว่าส่วนอื่น เมฆระหว่างดาวท้องถิ่นนี้ก่อตัวขึ้นในบริเวณที่ฟองท้องถิ่นกับฟองลูป I บรรจบกัน ก๊าซในเมฆระหว่างดาวท้องถิ่นมีความหนาแน่นประมาณ 0.1 อะตอม/ซม.3
รูปร่างของฟองท้องถิ่นไม่ใช่ทรงกลม แต่ดูเหมือนจะแคบลงในระนาบดาราจักร เป็นทรงค่อนข้างรี หรือรูปไข่ และอาจขยายตัวออกทางด้านบนและด้านล่างของระนาบดาราจักร ทำให้มีรูปร่างคล้ายนาฬิกาทราย มันเข้าชิดกับฟองอื่นๆ ที่มีความหนาแน่นของมวลสารระหว่างดาวน้อยกว่า โดยเฉพาะอย่างยิ่งฟองลูป I ซึ่งเกิดขึ้นจากลมดาวฤกษ์และซูเปอร์โนวาในชุมนุมดาวแมงป่อง-คนครึ่งม้า ซึ่งอยู่ห่างจากดวงอาทิตย์ 500 ปีแสง ภายในฟองลูป I มีดาวแอนทาเรส (แอลฟาแมงป่อง) นอกจากฟองลูป I แล้วยังมีฟองลูป II และฟองลูป III ที่อยู่ติดกับฟองท้องถิ่นด้วย
ดูเพิ่ม

ฟองลูป I
ฟองยักษ์
| ด ค กที่ตั้งของโลกในเอกภพ |
| --- | --- |
ประกอบด้วย: โลก → ระบบสุริยะ → กลุ่มเมฆระหว่างดาวท้องถิ่น → ฟองท้องถิ่น → แถบกูลด์ → แขนนายพราน → ทางช้างเผือก → กลุ่มย่อยทางช้างเผือก → กลุ่มท้องถิ่น → แผ่นท้องถิ่น → กลุ่มกระจุกดาราจักรหญิงสาว → กลุ่มกระจุกดาราจักรลาเนียเคอา → ที่ว่าง เคบีซี → เอกภพที่สังเกตได้ → เอกภพ แต่ละ ลูกศร (→) อาจอ่านได้ว่า "อยู่ใน" หรือ "เป็นส่วนหนึ่งของ"
ที่เกี่ยวข้อง:  Cosmic View (หนังสือปี 1957)  To the Moon and Beyond (ภาพยนตร์ปี 1964)  Cosmic Zoom (ภาพยนตร์ปี 1968)  Powers of Ten (ภาพยนตร์ปี 1968 และ 1977)  Cosmic Voyage (สารคดีปี 1996)  Cosmic Eye (2012)  ประวัติศูนย์กลางของจักรวาล  อันดับของขนาด 
 สถานีย่อยดาราศาสตร์
ภาพจินตนาการที่แสดงถึงฟองท้องถิ่น (ขาว) เมฆโมเลกุลใกล้เคียง (สีม่วงแดง) และฟองลูป I (สีน้ำเงินอมเขียว)
ฟอร์ตเวิร์ท

| City of Fort Worth |
| --- | --- |
City

   ตรา
สมญา: Cowtown; Panther City; "Funkytown"
คำขวัญ: "Where the West begins"
Location of Fort Worth in Tarrant County, Texas
พิกัด:  32°45′26.49″N 97°19′59.45″W﻿ / ﻿32.7573583°N 97.3331806°W﻿ / 32.7573583; -97.3331806
Country: United States
State: Texas
Counties: Tarrant, Denton, Parker, Wise
การปกครอง
 • Mayor: Michael J. Moncrief
พื้นที่
 • City: 298.9 ตร.ไมล์ (774.1 ตร.กม.)
 • พื้นดิน: 292.5 ตร.ไมล์ (757.7 ตร.กม.)
 • พื้นน้ำ: 6.3 ตร.ไมล์ (16.4 ตร.กม.)
ความสูง: 653 ฟุต (216 เมตร)
ประชากร (2009)
 • City: 720,250 (17th) คน
 • ความหนาแน่น: 1,827.8 คน/ตร.ไมล์ (705.7 คน/ตร.กม.)
 • รวมปริมณฑล: 6,145,037 คน
 • Demonym: Fort Worthians
เขตเวลา: UTC-6 (CST)
 • ฤดูร้อน  (เวลาออมแสง): UTC-5 (CDT)
รหัสพื้นที่: 682, 817
FIPS code: 48-27000
GNIS feature ID: 1380947
เว็บไซต์: fortworthgov.org
ฟอร์ตเวิร์ท (อังกฤษ: Fort Worth) เป็นเมืองที่ใหญ่ที่สุดเป็นลำดับที่ 17 ของสหรัฐอเมริกาและเป็นเมืองที่ใหญ่ที่สุดอันดับ 5 ในรัฐเท็กซัส ตั้งอยู่ในนอร์ทเท็กซัสและเป็นประตูวัฒนธรรมสู่อเมริกันตะวันตก มีพื้นที่ครอบคลุมเกือบ 300 ตร.ไมล์ (780 ตร.กม.) จากข้อมูลประชากรโดยประมาณปี 2009 โดย North Central Texas Council of Governments ระบุว่าเมืองมีประชากร 720,250 คน
ฟองยักษ์

ฟองยักษ์ ฮีไนซ์ 70 ในเมฆแมเจลแลนใหญ่
ฟองยักษ์ (อังกฤษ: Superbubble) เป็นคำศัพท์ทางดาราศาสตร์ที่บ่งบอกถึงโพรงขนาดร้อยๆ ปีแสงที่เต็มไปด้วยแก๊สอุณหภูมิถึง 106 เคลวิน ที่ถูกพัดพาเข้ามาในมวลสารระหว่างดาวโดยซุเปอร์โนวาหลายแห่งและลมดาวฤกษ์ ระบบสุริยะตั้งอยู่ ณ ใกล้ใจกลางของฟองยักษ์แห่งหนึ่งที่รู้จักกันในชื่อของฟองท้องถิ่น  ซึ่งถูกตรวจพบอาณาเขตโดยการสูญหายของฝุ่นคอสมิกอย่างเฉียบพลันของดาวฤกษ์ที่อยู่ห่างออกไปกว่า 100 ปีแสง
ตัวอย่างฟองยักษ์

โครงสร้างยักษ์อใจกลางดาราจักร โครงสร้างยักษ์มี่เคยถูกเรียกว่า สนิกเคอร์ส (อังกฤษ: Snickers) จากชื่อของช็อกโกแลตสนิกเคอร์ส
ฮีไนซ์ 70
ฟองท้องถิ่น ซึ่งเป็นที่ตั้งของระบบสุริยะ
วงแหวนโมโนเจ็ม ซากซุเปอร์โนวาแห่งหนึ่ง
เอ็น 44
ฟองยักษ์กลุ่มดาวคนแบกงู
โครงสร้างยักษ์กลุ่มดาวโล่
ฟองยักษ์กลุ่มดาวนายพราน-แม่น้ำ
แหล่งข้อมูลอื่น

Tenorio-Tagle, G., & Bodenheimer, P. "Large-scale expanding superstructures in galaxies". 1988, Annual Review of Astronomy and Astrophysics 26, 145-197. General overview.
ฟรีไลฟส์

| --- | --- |

ประเภท: เอกชน
อุตสาหกรรม: วิดีโอเกม
ก่อตั้ง: เมษายน 2012; 12 ปีที่แล้ว (2012-04)
ผู้ก่อตั้ง: เอวาน กรีนวูด
สำนักงานใหญ่: เคปทาวน์, ประเทศแอฟริกาใต้
บุคลากรหลัก: เอวาน กรีนวูด (ผู้อำนวยการสร้างสรรค์) ชาซ กรีนวูด (กรรมการผู้จัดการ)
ผลิตภัณฑ์: โบรฟอร์ซ เจนนิเทิลจูสติง กอร์น
พนักงาน: 16 คน (ค.ศ. 2018)
เว็บไซต์: freelives.net
บริษัท ฟรีไลฟส์ จำกัด (ส่วนบุคคล) (อังกฤษ: Free Lives (Pty) Ltd) เป็นผู้พัฒนาวิดีโอเกมอิสระของแอฟริกาใต้ที่อยู่ในเคปทาวน์ ซึ่งก่อตั้งขึ้นในเดือนเมษายน ค.ศ. 2012 และนำโดยผู้อำนวยการสร้างสรรค์ เอวาน กรีนวูด ซึ่งฟรีไลฟส์เป็นที่รู้จักกันดีในการสร้างวิดีโอเกมโบรฟอร์ซ และยังได้พัฒนาเกมตลกอย่างเจนนิเทิลจูสติง รวมถึงเกมความเป็นจริงเสมือนอย่างกอร์น ทั้งนี้ ฟรีไลฟส์ได้รับการเผยแพร่เป็นหลักผ่านดีโวลเวอร์ดิจิทัล ซึ่งเป็นผู้เผยแพร่สัญชาติอเมริกัน
ประวัติ > ภูมิหลัง

ฟรีไลฟส์ได้รับการก่อตั้งขึ้นในเดือนเมษายน ค.ศ. 2012 โดยนักเขียนโปรแกรมวิดีโอเกม กับผู้อำนวยการสร้างสรรค์ เอวาน กรีนวูด และตั้งอยู่บนที่ดินที่เป็นส่วนหนึ่งของสตูดิโอ ส่วนหนึ่งของบ้านในเคปทาวน์ ประเทศแอฟริกาใต้ ชื่อเรื่องที่พัฒนาโดยฟรีไลฟส์ไม่ได้ขายดีในทวีปแอฟริกา และผู้ชมในสตูดิโอส่วนใหญ่อยู่ในสหรัฐ เช่นเดียวกับยุโรป, อเมริกาใต้ และจีน ทีมงานฟรีไลฟส์ได้จัดแสดงผลิตภัณฑ์ของพวกเขาในการประชุมเกมอเมริกาเหนือและยุโรปต่าง ๆ และเป็นส่วนหนึ่งของการแถลงข่าวของโซนี่ที่งานอีทรี 2017 ในปี ค.ศ. 2017 ทีมงานฟรีไลฟส์บางคนอาศัยอยู่ในสถานที่เดียวกัน โดยใช้ประโยชน์จากห้องครัวส่วนกลาง
ประวัติ > วิดีโอเกม

ฟรีไลฟส์เกี่ยวข้องกับอุตสาหกรรมวิดีโอเกมครั้งแรกเมื่อทีมเสนอผลงานแรมโบร ซึ่งเป็นเกมยิงศิลปะพิกเซล 2 มิติ ที่ได้แรงบันดาลใจจากภาพยนตร์แอ็กชันช่วงคริสต์ทศวรรษ 1980 และคริสต์ทศวรรษ 1990 ในงานเกมแจมลูดัมแดร์เดือนเมษายน ค.ศ. 2012 แรมโบรได้รับรางวัลด้านกราฟิกและความตลกขบขันที่งานแข่งลูดัมแดร์ ซึ่งฟรีไลฟส์ยังคงขยายตัวอย่างต่อเนื่องและปรับเกมในปีต่อ ๆ ไป ในไม่ช้า แรมโบรก็ได้รับการเปลี่ยนชื่อเป็นโบรฟอร์ซ และได้ให้บริการฟรีบนเว็บไซต์ฟรีไลฟส์ในปีถัดไป โบรฟอร์ซได้รับการเปิดตัวอย่างเป็นทางการครั้งแรกผ่านสตีมกรีนไลต์ในปี ค.ศ. 2013 และมีฉบับสปินออฟในชื่อดิเอ็กซ์เพ็นเดโบร ในปี ค.ศ. 2014 หลังจากหนึ่งในสมาชิกของฟรีไลฟส์ได้พบกับผู้จัดจำหน่ายอย่างดีโวลเวอร์ดิจิทัลในมหกรรมอินดีอามาเซที่เบอร์ลิน ดีโวลเวอร์ดิจิทัลก็ได้เซ็นสัญญากับสตูดิโอ และโบรฟอร์ซได้รับการเผยแพร่ในปี ค.ศ. 2015
ปลายปี ค.ศ. 2016 ฟรีไลฟส์ได้ทำเกมตลกอย่างเจนนิเทิลจูสติง ที่พร้อมให้บริการผ่านโปรแกรมสตีมเออลีแอ็คเซส ซึ่งในเกมปาร์ตีที่มีผู้เล่นหลายคนนี้ ผู้เล่นพยายามที่จะย้ายองคชาตที่อ่อนปวกเปียก และแยกออกจากร่าง ไปยังทวารหนักที่แยกออกจากร่าง แม้ว่าเจนนิเทิลจูสติงได้รับการอธิบายว่า "ผิดธรรมดาสำหรับเด็ก" แต่มันก็ได้รับการออกแบบมาเพื่อส่งข้อความเชิงบวกทางเพศไปยังผู้ชมที่อาจไม่ได้รับฟังอย่างอื่น ทางสตูดิโอได้ระบุในบล็อกของนักพัฒนาซอฟต์แวร์ว่าชายที่เป็นคนตรงเพศ, ผู้รักต่างเพศ ได้สังสรรค์โดยไม่พูดคุยว่าพวกเขารู้สึกอย่างไรเกี่ยวกับการมีเพศสัมพันธ์ทางทวารหนัก หรืออวัยวะเพศชายที่สัมผัสกัน และเขียนว่า: "เราได้รับแรงบันดาลใจอย่างมากจากข้อเท็จจริงที่ว่าเจนนิเทิลจูสติงได้ทำให้เรามีสื่อนำในการพูดคุยกันในหมู่พวกเรา" กรีนวูดบอกกับเดอะซันเดย์ไทมส์ว่า "หัวใจสำคัญเกมนี้คือการแสดงความเป็นชาย โดยความพยายามที่จะขัดขวางความคิดที่ฝังแน่นเกี่ยวกับพลังและอำนาจของผู้ชาย" ซึ่งเกมจะไม่ได้รับอนุญาตบนแพลตฟอร์มคอนโซลหลัก ๆ เช่น เอกซ์บอกซ์ หรือเพลย์สเตชัน เมื่อเจนนิเทิลจูสติงถูกแบนจากบริการสตรีมสดของทวิตช์ ไนเจล โลว์รี จากดีโวลเวอร์ดิจิทัลได้ติดต่อสตีมเพื่อดูว่าเกมสามารถถ่ายทอดสดผ่านการแพร่ภาพภายในของแพลตฟอร์มได้หรือไม่ ซึ่งเจนนิเทิลจูสติงได้กลายเป็นเกมแรกที่ออกอากาศผ่านคุณสมบัติการสตรีมสดของสตีม
เมื่อวันที่ 10 กรกฎาคม ค.ศ. 2017 ฟรีไลฟส์ได้เปิดตัวเกมความเป็นจริงเสมือนอย่างกอร์นสำหรับโอคูลัสริฟต์และเอชทีซี ไวฝ์ บนสตีมเออลีแอ็คเซส ซึ่งได้รับการกล่าวขานว่าเป็น "เครื่องจำลองความเป็นจริงเสมือนกลาดิอาตอร์ ที่มีความรุนแรงแบบน่าหัวเราะ" กอร์นแสดงลักษณะเอนจินการต่อสู้ที่ขับเคลื่อนด้วยฟิสิกส์ และมีเลือดแบบรุนแรงจำนวนมาก ฟรีไลฟส์ระบุว่าพวกเขาใช้บริการเออลีแอ็คเซสเพื่อให้สามารถขยายเกมด้วยคุณสมบัติที่ผู้เล่นต้องการเห็น
ประวัติ > ความสำเร็จ

ในการให้สัมภาษณ์กับมายเกมมิง กรีนวูดระบุว่าสตูดิโอทำรายได้จากการขายโบรฟอร์ซที่ประมาณ 3 ล้านดอลลาร์สหรัฐภายในปี ค.ศ. 2016 ทีมฟรีไลฟส์ทั้งหมดย้ายไปที่ทามารินบนประเทศที่เป็นเกาะมอริเชียสเป็นเวลาสามเดือนในปลายปี ค.ศ. 2016 โดยใช้ผลกำไรจากความสำเร็จของพวกเขากับโบรฟอร์ซ ฟรีไลฟส์ได้ผลิตซีรีส์วิดีโอที่นี่ในชื่อเกมแจมไอแลนด์ ซึ่งพวกเขาได้บันทึกประสบการณ์การพัฒนาวิดีโอเกมบนเกาะพักผ่อนยอดนิยม
ส่วนในเดือนมกราคม ค.ศ. 2019 เจนนิเทิลจูสติงได้เข้ารอบสุดท้ายสำหรับอินดิเพนเดนต์เกมส์เฟสติวัล 2019 ภายใต้หมวดเรื่องเล่าที่เป็นเลิศ
เกมที่เผยแพร่

| ค> ศ. | ชื่อเกม | ประเภท | แพลตฟอร์ม | ผู้จัดจำหน่าย |
| --- | --- | --- | --- | --- |
| 2014 | ดิเอ็กซ์เพ็นเดโบรส์ | แพลตฟอร์มรันแอนด์กัน | แมคโอเอส, ไมโครซอฟท์ วินโดวส์ | ดีโวลเวอร์ดิจิทัล |
| 2015 | โบรฟอร์ซ | แพลตฟอร์มรันแอนด์กัน | ลินุกซ์, แมคโอเอส, ไมโครซอฟท์ วินโดวส์, เพลย์สเตชัน 4, นินเท็นโด สวิตช์ | ดีโวลเวอร์ดิจิทัล |
| 2016 | โยจิมบรอล! | ต่อสู้ | ไมโครซอฟท์ วินโดวส์ | ฮัมเบิลบันเดิล |
| 2018 | เจนนิเทิลจูสติง | กีฬา | แมคโอเอส, ไมโครซอฟท์ วินโดวส์ | ดีโวลเวอร์ดิจิทัล |
| 2019 | กอร์น | บีตเอ็มอัป | ไมโครซอฟท์ วินโดวส์ | ดีโวลเวอร์ดิจิทัล |
| 2019 | คริกเกตธรูดิเอจเจส | กีฬา | ไอโอเอส, ทีวีโอเอส | ดีโวลเวอร์ดิจิทัล |
แหล่งข้อมูลอื่น

เว็บไซต์ทางการ
ฟรีไลฟส์ ที่อินสตาแกรม
ฟรีไลฟส์ ที่เอกซ์ (ทวิตเตอร์)
ฟรีไลฟส์ ที่เฟซบุ๊ก
ฟรีไลฟส์ ที่ยูทูบ
ฟอกแค้นจากนรก

| ฟอกแค้นจากนรก |
| --- | --- |
โปสเตอร์ภาพยนตร์
กำกับ: Bruce Malmuth
เขียนบท: Steven McKay
อำนวยการสร้าง: Gary Adelson Joel Simon Bill Todman, Jr.
นักแสดงนำ: สตีเว่น ซีกัล เคลลี เลอบรอก วิลเลี่ยม แซดเลอร์ เฟรดเดอริค คอฟฟิน 
กำกับภาพ: Matthew F. Leonetti
ตัดต่อ: John F. Fink
ดนตรีประกอบ: David Michael Frank
ผู้จัดจำหน่าย: Warner Bros.
วันฉาย: 9 กุมภาพันธ์ ค.ศ. 1990
ความยาว: 96 นาที
ประเทศ: สหรัฐอเมริกา
ภาษา: อังกฤษ
ทำเงิน: ในประเทศ: $47,410,827 ทั่วโลก: $48,915,430
ฟอกแค้นจากนรก (อังกฤษ: Hard to Kill) เป็นภาพยนตร์แอคชั่นจากสหรัฐอเมริกา ซึ่งเป็นภาพยนตร์เรื่องที่สองของพระเอกจอมบู๊ สตีเว่น ซีกัล โดยเล่นคู่กับ เคลลี เลอบรอก ซึ่งเป็นภรรยาในชีวิตจริงของเขาอีกด้วย
โครงเรื่อง

เมสัน สตอร์ม (ซีกัล) นายตำรวจแห่งลอสแอนเจลิส ได้เข้าไปสืบแผนการร้ายในท่าเรือแห่งหนึ่ง ซึ่งพวกผู้ก่อการร้ายได้นัดกันประชุมเกี่ยวกับแผนการที่จะสังหารวุฒิสมาชิก และให้เวอร์นอน เทรนด์ (แซดเลอร์) ได้ขึ้นดำรงตำแหน่งแทน สตอร์มแอบเห็นเหตุการณ์ทั้งหมด และได้ใช้กล้องวิดีโอถ่ายเก็บไว้เพื่อเป็นหลักฐานในการจับกุม แต่แล้วความโชคร้ายก็เกิดขึ้นกับสตอร์ม เมื่อสตอร์มได้โทรศัพท์ไปรายงานกับเพื่อนตำรวจเกี่ยวกับเรื่องคดีที่เกิดขึ้น และเรื่องราวก็เข้าถึงหูของเพื่อนตำรวจที่เป็นผู้สมรู้ร่วมคิดกับเทรนด์ จึงบุกมาทำร้ายสตอร์มและครอบครัวถึงที่บ้านหวังจะฆ่าปิดปากและทำลายหลักฐาน โดยภรรยาของสตอร์มได้ถูกยิงจนเสียชีวิต ลูกชายของสตอร์มหนีไปได้ ส่วนตัวสตอร์มเองถูกยิงจนอาการโคม่า และทุกคนก็คิดว่าสตอร์มเสียชีวิตไปแล้ว มีแต่หมวดโอมัลลี (คอฟฟิน) เพื่อนสนิทของสตอร์มเท่านั้นที่รู้ว่าสตอร์มยังมีชีวิตอยู่ จึงปิดเรื่องนี้ไว้เป็นความลับเพื่อความปลอดภัยของสตอร์ม และเก็บรักษาหลักฐานของสตอร์มเอาไว้ พร้อมทั้งดูแลซันนี่ ลูกชายของสตอร์มอีกด้วย
7 ปีต่อมา สตอร์มฟื้นขึ้นมาจากอาการโคม่าอย่างปาฏิหาริย์ โดยมีแอนเดรีย (เลอบรอก) นางพยาบาลที่คอยดูแลสตอร์มอย่างใกล้ชิด เขาได้ฝึกฝนการต่อสู้แบบตะวันออก และเตรียมพร้อมที่กลับมาล้างแค้นศัตรูของเขา รวมทั้งเปิดโปงความชั่วร้ายของวุฒิสมาชิกเทรนด์ที่เก็บเป็นความลับมานานถึง 7 ปี
ตัวละครหลัก

สตีเว่น ซีกัล รับบทเป็น เมสัน สตอร์ม
เคลลี เลอบรอก รับบทเป็น แอนดี้ "แอนเดรีย" สจ๊วต
วิลเลี่ยม แซดเลอร์ รับบทเป็น เวอร์นอน เทรนด์
เฟรดเดอริค คอฟฟิน รับบทเป็น เควิน โอมัลลี
แหล่งข้อมูลอื่น

Hard to Kill ที่อินเทอร์เน็ตมูวีเดตาเบส
ฟลามิงโก (คาลเดอร์)

| ฟลามิงโก |
| --- | --- |

ศิลปิน: อเล็กซานเดอร์ คาลเดอร์
ปี: ค.ศ. 1974
ประเภท: ประติมากรรม
สถานที่: ชิคาโก, อิลลินอยส์
ฟลามิงโก (อังกฤษ: Flamingo) เป็นประติมากรรมที่สร้างโดยอเล็กซานเดอร์ คาลเดอร์ประติมากรคนสำคัญชาวอเมริกันที่ตั้งอยู่ที่จตุรัสเฟดเดอรัลในเมืองชิคาโกในรัฐอิลลินอยในสหรัฐอเมริกา
ประติมากรรม “ฟลามิงโก” สร้างโดยอเล็กซานเดอร์ คาลเดอร์มีความสูง 16 เมตร เป็นงานที่จ้างโดยกรมการบริหารทั่วไปแห่งสหรัฐอเมริกา (General Services Administration) และได้รับการเปิดอย่างเป็นทางการในปี ค.ศ. 1974 แม้ว่าคาลเดอร์จะลงชื่อว่าสร้างในปี ค.ศ. 1973
ลักษณะ

“ฟลามิงโก” หนัก 50 ตัน สร้างด้วยเหล็กกล้าทาสีแดงชาด คาลเดอร์ใช้สีบนประติมากรรมศักยดุลที่มารู้จักกันว่าเป็น “แดงคาลเดอร์” เพื่อให้เด่นจากสิ่งก่อสร้างที่เป็นสำนักงานที่มีสีทมึนรอบข้างรวมทั้งตึกสำนักงานรัฐบาลกลางคลูซินสกีที่ออกแบบโดยลุดวิก มีส แวน เดอร์ โรห์ ประติมากรรมศักยดุลเป็นประเภทของประติมากรรมที่มีโครงสร้างที่ตั้งอยู่เฉพาะที่ไม่เคลื่อนไหวที่ตรงกันข้ามกับประติมากรรมจลดุลที่สามารถเคลื่อนไหวได้ด้วยคลื่นอากาศ
การจ้างงานและการเปิดแสดง

คาลเดอร์ได้รับการจ้างให้ออกแบบงานประติมากรรมเพราะความที่เป็นผู้ที่มีชื่อเสียงที่เป็นที่รู้จักกันไปทั่วโลก ช่องว่างที่ล้อมรอบไปด้วยสิ่งก่อสร้างสมัยใหม่ที่มีลักษณะที่เป็นกล่องสี่เหลี่ยมทำให้คาลเดอร์ออกแบบงานที่มีลักษณะเป็นโค้งขนาดใหญ่ที่ราวกับกับมีพลัง (dynamic) “ฟลามิงโก” เป็นงานชิ้นแรกที่สนับสนุนโดยเงินทุนจากกรมการบริหารทั่วไปแห่งสหรัฐอเมริกาภายใต้โครงการ “เปอร์เซ็นต์เพื่อศิลปะ” (Percent for Art) ซึ่งเป็นจัดเปอร์เซ็นต์จากงบประมาณแผ่นดินสำหรับเป็นทุนในการสร้างศิลปะเพื่อสาธารณชน คาลเดอร์เปิดงาน “ฟลามิงโก” เมื่อวันที่ 23 เมษายน ค.ศ. 1973 ที่สถาบันศิลปะแห่งชิคาโก ประติมากรรมได้รับการมอบให้แก่สาธารณชนเป็นครั้งแรกเมื่อวันที่ 25 ตุลาคม ค.ศ. 1974 ในเวลาเดียวกันกับที่คาลเดอร์เปิดงานประติมากรรมจลดุล “Universe” ที่หอวิลลิส ซึ่งเป็นวันที่ได้รับการประกาศว่าเป็น “วันอเล็กซานเดอร์ คาลเดอร์”
ความสัมพันธ์ของรูปทรง

แม้ว่าประติมากรรมชิ้นนี้จะมีขนาดใหญ่แต่การออกแบบของคาลเดอร์สามารถทำให้ผู้ชมสามารถเดินลอดเข้าออกภายใต้งานได้ ซึ่งทำให้ผู้ชมมีความรู้สึกว่าเป็นสัดส่วนที่อยู่ในระดับขนาดของมนุษย์ รูปทรงของ “ฟลามิงโก” เป็นนัยยะถึงรูปทรงธรรมชาติของสัตว์ที่ตรงกันข้ามกับการตีความหมายของประติมากรรมของช่วงหลายสิบปีก่อนหน้านั้น
โครงสร้างของงานสถาปัตยกรรมของคาลเดอร์เป็นตัวอย่างอันเด่นของขบวนการศิลปะเค้าโครง (Constructivism) ที่เริ่มขึ้นในรัสเซียเมื่อต้นคริสต์ศตวรรษที่ 20 ศิลปะเค้าโครงหมายถึงประติมากรรมที่สร้างขึ้นจากการนำชิ้นส่วนที่เล็กกว่ามาประกอบเข้าด้วยกันเป็นงานชิ้นใหญ่
ดูเพิ่ม

อเล็กซานเดอร์ คาลเดอร์
ศิลปะเค้าโครง
ฟอกซิต พีดีเอฟ รีดเดอร์

| --- | --- |

นักพัฒนา: ฟอกซิต ซอฟต์แวร์
ระบบปฏิบัติการ: วินโดวส์ 7 วินโดวส์ 8 วินโดวส์ 10 แมคโอเอส (10.13 หรือใหม่กว่า) ลินุกซ์ ไอโอเอส (11.0 หรือใหม่กว่า) แอนดรอยด์ (4.1 หรือใหม่กว่า) ซิตริกซ์
ขนาด: ราว 100 เมกะไบต์
ภาษา: อังกฤษและอื่น ๆ
ประเภท: การพิมพ์เผยแพร่บนเดสก์ท็อป
สัญญาอนุญาต: ซอฟต์แวร์จำกัดสิทธิ์
เว็บไซต์: www.foxitsoftware.com/pdf-reader/
ฟอกซิต (อังกฤษ: Foxit) หรือ ฝูซิน (จีน: 福昕) ชื่อเต็มว่า ฟอกซิต พีดีเอฟ รีดเดอร์ (อังกฤษ: Foxit PDF Reader) ชื่อเดิมว่า ฟอกซิต รีดเดอร์ (อังกฤษ: Foxit Reader) เป็นเครื่องมือหลายภาษาแบบฟรีเมียมสำหรับสร้าง ดู แก้ไข ลงลายมือชื่ออิเล็กทรอนิกส์ และพิมพ์ไฟล์พีดีเอฟ ผู้พัฒนา คือ บริษัทฟอกซิต ซอฟต์แวร์ ซึ่งตั้งอยู่ในนครฝูโจว มณฑลฝูเจี้ยน ประเทศจีน ฟอกซิตรุ่นแรก ๆ เป็นที่เลื่องชื่อเพราะการทำงานแบบสตาร์ตอัปและการมีขนาดไฟล์เล็ก ต่อมารุ่น 3.0 จึงเทียบขั้นได้กับอะโดบี รีดเดอร์ ฟอกซิตฉบับวินโดวส์ยังสามารถเพิ่มความเห็นในไฟล์พีดีเอฟ บันทึกไฟล์พีดีเอฟที่ยังทำไม่เสร็จ แปลงสกุลไฟล์อื่นมาเป็นไฟล์พีดีเอฟ แปลงไฟล์พีดีเอฟเป็นไฟล์สกุลอื่น แปลงไฟล์พีดีเอฟเป็นข้อความ เน้นข้อความในไฟล์พีดีเอฟ และวาดรูปในไฟล์พีดีเอฟ นอกจากนี้ ฟอกซิตจนถึงรุ่น 9.7.2 ยังเคยมีจุดเด่นที่ใช้พิมพ์ไฟล์ออกมาเป็นไฟล์พีดีเอฟได้ แต่ยกเลิกไปในเดือนพฤษภาคม พ.ศ. 2563 นอกจากฉบับทั่วไปที่ใช้งานได้โดยไม่มีค่าใช้จ่ายแล้ว ฟอกซิตยังมีฉบับวิสาหกิจ ซึ่งต้องเปิดบัญชีกับฟอกซิตเพื่อใช้งาน
แพลตฟอร์มที่รองรับ

ฟอกซิตใช้งานได้ในแพลตฟอร์มใหม่ ๆ ขณะที่แพลตฟอร์มเก่า ๆ อาจไม่รองรับฟอกซิตอีก เช่น ระบบปฏิบัติการไมโครซอฟต์รุ่นเก่า ๆ อย่างวินโดวส์ 95, วินโดวส์ โมบายล์, วินโดวส์ อาร์ที, และวินโดวส์ โฟน เคยรองรับฟอกซิต แต่ปัจจุบันไม่รองรับแล้ว
แพลตฟอร์มที่รองรับฟอกซิตนั้น มีรายชื่ออยู่ในเว็บไซต์ของฟอกซิตเอง ซึ่งปรากฏว่า รวมถึงวินโดวส์และแมคหลายรุ่น ตลอดจนลินุกซ์รุ่นเก่า ๆ บางรุ่น
สำหรับโทรศัพท์เคลื่อนที่นั้น ใช้ฟอกซิตได้ทั้งในระบบปฏิบัติการแบบแอนดรอยด์และไอโอเอส
ปัญหา

ตัวช่วยติดตั้งฟอกซิตเคยพ่วงมากับโปรแกรมซึ่งไม่น่าจะเป็นที่ต้องการ เช่น แถบเครื่องมือแอสก์ และมัลแวร์ที่ชื่อ โอเพนแคนดี
ในเดือนกรกฎาคม พ.ศ. 2557 ศูนย์อินเทอร์เน็ตสตอร์มรายงานว่า ฟอกซิตสำหรับไอโฟนส่งข้อมูลในโทรศัพท์ไปเก็บไว้ยังเซิร์ฟเวอร์ทางไกลซึ่งตั้งอยู่ในประเทศจีน แม้ผู้ใช้งานจะเลือกให้หยุดสะสมข้อมูลเช่นนั้นแล้วก็ตาม
ฟอกซิตรุ่นต่าง ๆ จนถึงรุ่น 9.7.2 มีจุดเด่นที่ฝังเข้ากับโปรแกรมต่าง ๆ แล้วช่วยให้โปรแกรมนั้นพิมพ์ไฟล์ออกมาเป็นไฟล์พีดีเอฟได้ แต่เลิกไปตั้งแต่รุ่นหลังจากนั้น ทำให้ผู้ใช้งานวิพากษ์วิจารณ์อย่างยิ่ง ต่อมาในวันที่ 9 มิถุนายน พ.ศ. 2564 ฟอกซิตแถลงว่า ยังไม่มีนโยบายนำตัวพิมพ์ไฟล์เช่นนั้นกลับมาในอนาคตอันใกล้ และแนะนำให้หันไปใช้โปรแกรมพีดีเอฟ เอดิเตอร์ ของฟอกซิตแทน
แหล่งข้อมูลอื่น

เว็บไซต์ทางการ
ฟอร์ตไนต์

| ฟอร์ตไนต์ |
| --- | --- |

ประเภท: เอาชีวิตรอด, แบตเทิลรอยัล
ผู้พัฒนา: อีพิกเกมส์
ผู้จัดจำหน่าย: อีพิกเกมส์
ระบบปฏิบัติการ: ไมโครซอฟท์ วินโดวส์ โอเอสเทน นินเท็นโดสวิตช์ เพลย์สเตชัน 4 เอกซ์บอกซ์วัน ไอโอเอส แอนดรอยด์ เพลย์สเตชัน 5 เอกซ์บอกซ์ซีรีส์เอกซ์และซีรีส์เอส
วางจำหน่ายครั้งแรก: ฟอร์ตไนต์: เซฟเดอะเวิลด์ 25 กรกฎาคม พ.ศ. 2560
ฟอร์ตไนต์ (อังกฤษ: Fortnite) เป็นวิดีโอเกมออนไลน์ที่เปิดตัวครั้งแรกใน พ.ศ. 2560 และพัฒนาโดย อีพิกเกมส์ (Epic Games) โดยให้บริการเป็นชุดซอฟต์แวร์แยกต่างหากที่มีโหมดเกมที่แตกต่างกันซึ่งจะมีส่วนร่วมในเกมเพลย์และเอนจินเกม โหมดเกมยังรวมถึง ฟอร์ตไนต์: เซฟเดอะเวิลด์ วิดีโอเกมโหมดโคออฟแนวยิง-เอาชีวิตรอด สำหรับผู้เล่นสี่คนเพื่อต่อสู้กับสิ่งมีชีวิตที่เหมือนซอมบีและปกป้องวัตถุที่มีป้อมปราการที่พวกเขาสามารถสร้างได้ และ ฟอร์ตไนต์: แบตเทิลรอยัล วิดีโอเกมแนวแบตเทิลรอยัล‎เล่นฟรีเพื่อเล่นกับผู้เล่นที่มีถึง 100 คนซึ่งต้องต่อสู้เพื่อเป็นคนสุดท้าย ทั้งสองโหมดเกมได้เปิดตัวใน พ.ศ. 2560 ในฐานะวิดีโอเกมระหว่างการพัฒนา โดยภาค เซฟเดอะเวิลด์ จะให้บริการเฉพาะสำหรับ ไมโครซอฟท์ วินโดวส์ โอเอสเทน เพลย์สเตชัน 4 และเอกซ์บอกซ์ วัน ขณะที่ แบตเทิลรอยัล ได้รับการเปิดตัวสำหรับแพลตฟอร์มนอกเหนือจากนินเท็นโดสวิตช์ ไอโอเอส และแอนดรอยด์
ในขณะที่ทั้งสองวิดีโอเกมประสบความสำเร็จอย่างมากสำหรับ Epic Games ฟอร์ตไนต์: แบตเทิลรอยัล กลายเป็นความสำเร็จที่ยิ่งใหญ่และดึงดูดผู้เล่นมากกว่า 125 ล้านคนในเวลาไม่ถึงหนึ่งปี และมีรายได้หลายร้อยล้านดอลลาร์สหรัฐต่อเดือนและนับเป็นปรากฏการณ์ทางวัฒนธรรม
แหล่งข้อมูลอื่น

เว็บไซต์ทางการ
ฟอลล์เอาต์: นิวเวกัส

| ฟอลล์เอาท์: นิวเวกัส |
| --- | --- |

ผู้พัฒนา: Obsidian Entertainment
ผู้จัดจำหน่าย: Bethesda Softworks
กำกับ: Josh Sawyer
อำนวยการผลิต: Mikey Dowling Jason Fader Matt Singh Tess Treadwell
ออกแบบ: Josh Sawyer
โปรแกรมเมอร์: Frank Kowalkowski
ศิลปิน: Joe Sanabria
เขียนบท: John Gonzalez
แต่งเพลง: Inon Zur
ชุด: ฟอลล์เอาท์
เอนจิน: Gamebryo
เครื่องเล่น: ไมโครซอฟท์ วินโดวส์ เพลย์สเตชัน 3 เอกซ์บอกซ์ 360
วางจำหน่าย: NA: 19 ตุลาคม 2010AU: 21 ตุลาคม 2010EU: 22 ตุลาคม 2010
แนว: แอ็กชันเล่นตามบทบาท
รูปแบบ: ผู้เล่นคนเดียว
ฟอลล์เอาท์: นิวเวกัส (อังกฤษ: Fallout: New Vegas) เป็นวิดีโอเกมแนวแอ็กชันเล่นตามบทบาทหลังพยากรณ์ เป็นภาคแยกของซีรีส์เกม ฟอลล์เอาท์ ที่พัฒนาโดย Obsidian Entertainment และจัดจำหน่ายโดย Bethesda Softworks โดยมีการประกาศในเดือนเมษายน ค.ศ.  2009 และได้รับการปล่อยตัวสำหรับไมโครซอฟท์ วินโดวส์ เพลย์สเตชัน 3 และเอกซ์บอกซ์ 360 ในวันที่ 19 ตุลาคม ค.ศ. 2010 ตัวเกมได้เซตฉากอยู่ในสภาพแวดล้อมแบบโลกเปิดเบื้องหน้าซึ่งครอบคลุมพื้นที่ซึ่งประกอบด้วยส่วนต่าง ๆ ของเนวาดา แคลิฟอร์เนีย และ แอริโซนา ตัวเกมตั้งอยู่ในโลกที่เบี่ยงเบนไปบนเส้นเวลาที่ตรงกันข้าม โดยขอบคุณเทคโนโลยียุคปรมาณูซึ่งในที่สุดก็นำไปสู่การทำลายล้างโดยการใช้อาวุธนิวเคลียร์ใน ค.ศ. 2077 ในกรณีที่เรียกว่า "มหาสงคราม" สงครามครั้งนี้เกิดจากความขัดแย้งระหว่างสหรัฐและจีนเหนือทรัพยากรธรรมชาติ โดยเนื้อเรื่องหลักของ นิวเวกัส เกิดขึ้นใน ค.ศ. 2281 สี่ปีหลังจากเหตุการณ์ในเกม ฟอลล์เอาท์ 3 โดยไม่ได้เป็นผลสืบเนื่องโดยตรง แต่จะเป็นเครื่องหมายของการกลับมาขององค์ประกอบต่าง ๆ ที่พบใน ฟอลล์เอาท์ 2 ที่พัฒนาโดย Black Isle Studios
ผู้เล่นจะควบคุมตัวละครที่เรียกว่าcourier(คอร์-ริ-เออร์) ขณะขนส่งชิพแพทตินั่มข้ามทะเลทรายโมฮาวี(Mohave Wasteland)ไปยังเมืองนิวเวกัส(the strip)โดยผู้ว่าจ้างคือRobert House หรือ Mr.House แต่Courierถูกซุ่มโจมตีโดยกลุ่มโจรเกรทข่าน(Great karn)ที่มีเบนนี่(Benny)เป็นผู้ว่าจ้างและชิฟถูกปล้น เขาถูกยิงเข้าที่ศีรษะและทิ้งไว้ให้ตาย หลังจากที่รอดชีวิตโดยการช่วยเหลือโดยหุ่นยนต์ที่ชื่อว่า victorโดยการขุดขึ้นมาจากหลุมศพและได้รับการรักษาโดยการเอากระสุนออกจากหัวโดยDoc Michel(หมอมิชเชล) หลังจากนั้นCourierได้เริ่มเดินทางเพื่อตามหาคนที่ฆ่าตัวเขาและกู้คืนชิฟ, สร้างเพื่อนและศัตรูในกลุ่มต่าง ๆ และในที่สุดก็กลายเป็นความขัดแย้งที่กำหนดว่าใครจะเป็นผู้ควบคุมนิวเวกัส และดินแดนร้างแห่งโมฮาวี(Mojave Wasteland) ฟอลล์เอาท์: นิวเวกัส ได้รับการวิจารณ์ในเชิงบวกพร้อมกับนักวิจารณ์ที่ชื่นชมกับการเขียนบทเกม, เควส และการเล่นเกมที่ดีขึ้น ในขณะเดียวกันก็ได้รับคำวิพากษ์วิจารณ์สำหรับบัคและข้อบกพร่องในช่วงเปิดตัว ฟอลล์เอาท์: นิวเวกัส ประสบความสำเร็จในเชิงพาณิชย์โดยสามารถขายได้มากกว่า 5 ล้านชุด และคาดว่าจะมียอดขายทั่วโลกกว่า 12 ล้านชุดทั่วโลก เกมนี้ยังได้รับรางวัล "เกมเล่นตามบทบาทแห่งปี" ในงานรางวัลจอยทองคำ ใน ค.ศ. 2011